คอหวยฮือฮา พ่อมดแห่งต้นตะเคียน ทำพิธีกรรมแปลก เห็นเลขเด็ดโผล่ 3 ตัว (คลิป)
ชาวบ้านฮือฮา เจ้าของฉายา พ่อมดแห่งต้นตะเคียน ทำพิธีใช้ก้อนดินทุบตอตะเคียนอายุกว่า 800 ปี แล้วลูบบนกระดาษ คนตาดีเห็นเลขเด็ด 3 ตัววันที่ 1 มิถุนายน 2563 ที่บริเวณสระน้ำขนาดใหญ่ในที่ดินของ นางจำนงค์ ใจเงิน อายุ 70 ปี อยู่บ้านเลขที่ 293 หมู่ 19 ต.พุทธบาท อ.ชนแดน จ.เพชรบูรณ์ มีตอตะเคียนขนาดใหญ่ เส้นผ่านศูนย์กลางเกือบ 2 เมตร ขนาดรอบลำต้น ประมาน 5 คนโอบ และสูงจากพื้นดินประมาน 3 เมตร มีพวงมาลัยและผ้าสามสีมัดรอบต้นโดยมีชาวบ้านและเซียนหวยจำนวนหนึ่งต่างพากันมุงดูการประกอบพิธีขอโชคจากตอตะเคียนยักษ์ตามความเชื่อโบราณ โดยมีอาจารย์อ๊อด พุเตย หรือ นายอำนาจ โพธินอก ผู้เชี่ยวชาญเรื่องการขอหวยจากต้นตะเคียน จนได้รับฉายาว่า พ่อมดแห่งต้นตะเคียน เป็นผู้ประกอบพิธีจุดธูปเทียนบอกกล่าวสิ่งศักดิ์สิทธิ์ พร้อมบริกรรมคาถาจากนั้นได้หยิบก้อนดินขึ้นมา 1 ก้อน และได้นำก้อนดินทุบใส่ตอตะเคียนเบาๆ เพื่อให้เศษดินแตกหล่นลงมาใส่จานบูชา เมื่อได้เศษดินที่ผ่านพิธีกรรมแล้วจึงนำมาลูบใส่กระดาษที่เตรียมไว้ สักพักก็ปรากฏเป็นตัวเลข 2 7 1 ขึ้นบนกระดาษ ทำให้ชาวบ้านและเซียนหวยที่มาร่วมพิธีต่างพากันฮือฮาเป็นอย่างมาก ต่างรีบจดตัวเลขเตรียมนำไปเสี่ยงโชคตามความเชื่อต่อไปจากการสอบถาม นายอำนาจ โพธินอก หรือ อ.อ๊อด เล่าว่า ที่ผ่านมาเคยประกอบพิธีขอโชคจากตะเคียนมาแล้วหลายครั้ง แต่ยังไม่เคยทำพิธีกับตอตะเคียนที่มีขนาดใหญ่เท่านี้มาก่อน ซึ่งตะเคียนตอนี้คาดว่าจะมีอายุไม่น้อยกว่า 800 ปี คาดคะเนด้วยการวัดจากเส้นรอบวงของขนาดลำต้น ถ้า 1 คนโอบก็จะเทียบเท่าอายุประมาณ 180-200 ปี ซึ่งตะเคียนตอนี้มีขนาดใหญ่ถึง 4-5 คนโอบ จึงประมานได้ว่ามีอายุกว่า 800 ปีเลยทีเดียวด้าน นางจำนงค์ ใจเงิน เจ้าของที่ดินเปิดเผยว่า เมื่อตอนตนอายุ 22 ปี ก็ได้ย้ายเข้ามาสร้างบ้านอยู่ในพื้นที่แห่งนี้ และก็ได้พบว่ามีตอตะเคียนยักษ์ตั้งอยู่คู่กับสระน้ำมาเนิ่นนานแล้ว ซึ่งที่ผ่านมาตอตะเคียนยักษ์เคยให้โชคสามีของตน โดยการมาเข้าฝันบอกตัวเลขถึงที่บ้านขณะนอนหลับ เมื่อสามีนำตัวเลขที่ได้ไปหาซื้อสลากกินแบ่งรัฐบาล ก็ปรากฏว่าถูกรางวัลใหญ่ คือรางวัลข้างเคียงที่ 1 ได้รับเงินก้อนโต จึงเกิดความเชื่อความศรัทธามาตลอดโดยเฉพาะหากย่าตะเคียนชอบพอผู้ใดหรือถูกใจผู้ใดเข้าแล้ว ก็จะตามไปบอกเลขหรือให้โชคเอง ซึ่งก็มีทั้งสมหวังและผิดหวังคละเคล้ากันไป แต่ในครั้งนี้ได้เชิญ อ.อ๊อด ผู้เชี่ยวชาญเรื่องตะเคียนมาประกอบพิธี ซึ่งทุกคนที่มาร่วมก็ต่างได้เห็นตัวเลขบนกระดาษกันทั่วหน้า โดยหากถูกรางวัลใหญ่ก็จะสร้างศาลาคลุมแดดคลุมฝนให้เป็นอย่างดี.อ่าน ตรวจหวยตรวจหวย 1/6/63 | ตรวจผลสลากกินแบ่งรัฐบาล 1 มิถุนายน 2563พ่อท่านชม ละสังขาร 2 ปี ไม่เน่าเปื่อย ลุ้นเลขเกี่ยวโยง หลังเลขรถบรรทุกสรีระเคยให้โชคอีก 3 วันหวยออก งวดนี้ 01/06/63 กองสลากยังไม่สัญจร
ชาวบ้านฮือฮา เจ้าของฉายา พ่อมดแห่งต้นตะเคียน ทำพิธีใช้ก้อนดินทุบตอตะเคียนอายุกว่า 800 ปี แล้วลูบบนกระดาษ คนตาดีเห็นเลขเด็ด 3 ตัว
หวยไทยรัฐ1-6-63,เลขเด็ด,เลขเด็ด1-6-63,เลขเด็ด 1 มิ.ย. 63,หวย 1 มิ.ย. 63,ตรวจหวย 1 มิถุนายน 2563,หวย,ข่าวทั่วไป